รัฐบาลไทย-ข่าวทำเนียบรัฐบาล-“รมช.ประภัตร” ลุยต่อ ลงเรือสำรวจความเสียหายพื้นที่นา 2,000 ไร่
วันจันทร์ที่ 23 กันยายน 2562
“รมช.ประภัตร” ลุยต่อ ลงเรือสํารวจความเสียหายพื้นที่นา 2,000 ไร่
“รมช.ประภัตร” ลุยต่อ ลงเรือสํารวจความเสียหายพื้นที่นา 2,000 ไร่ จ.ยโสธร เตรียมแจกพันธุ์ข้าวเหนียว หนุนปลูกนาปรังหลังน้ําลด สร้างรายได้
วันนี้ (21 กย 62) เวลา 15.00 น. นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ และคณะเดินทางจาก จ.ศรีสะเกษ ภายหลังตรวจเยี่ยมและให้กําลังใจเกษตกรที่ประสบภัยน้ําท่วม โดยเดินทางต่อไปยัง จ.ยโสธร เพื่อลงเรือท้องแบนสํารวจพื้นที่นาข้าวกว่า 2,000 ไร่ ที่ได้รับความเสียหายจากอุทกภัย ก่อนพบปะและให้กําลังใจเกษตรกร โดยมี นางสาวสิริมา วัฒโน รองผู้ว่าราชการจังหวัดยโสธร กล่าวต้อนรับ พร้อมมอบถุงยังชีพแก่ผู้ประสบอุทกภัย ตลอดจนเสบียงอาหารสัตว์ หญ้าแห้งอัดฟ่อน และมอบถุงยังชีพสําหรับสัตว์ รวมจํานวน 700 ถุง ณ บ้านทรายงามหมู่ที่ 5 ต.กุดกุง อ.คําเขื่อนแก้ว จ.ยโสธร
นายประภัตร กล่าวว่า การลงพื้นที่ จ.ยโสธรในครั้งนี้ เพื่อมาตรวจเยี่ยมและให้กําลังใจชาวบ้านที่ประสบภัยซึ่งพื้นที่แห่งนี้ประสบปัญหาน้ําท่วมทุกปี อย่างไรก็ตาม นายกฯ มีความเป็นห่วงพี่น้องเกษตรกร จึงได้มอบหมายกระทรวงเกษตรและสหกรณ์เร่งสํารวจความเสียหายหลังน้ําลดทันที พร้อมเยียวยาตามมาตรการช่วยเหลือต่างๆ ทั้งด้านพืช ประมง และปศุสัตว์ จากการพูดคุยกับชาวบ้านในวันนี้ ทราบว่าได้รับความเดือดร้อนอย่างหนัก จึงได้ขอให้หน่วยงานรัฐเร่งเข้าช่วยเหลือเพื่อให้มีอาชีพหลังน้ําลด โดยขอรับการสนับสนุนเมล็ดพันธุ์ข้าวเหนียว กข.10 สําหรับปลูกข้าวนาปรังหลังน้ําลด ซึ่งกรมการข้าวยินดีสนับสนุนให้ชาวบ้าน 20 กก./ไร่ นอกจากนี้ขอให้เพิ่มคลองส่งน้ําอีก 3 กม. เพื่อกระจายน้ําเข้าสู่พื้นที่การเกษตรในช่วงฤดูนาปรัง ตลอดจนขอให้ยกระดับถนนเพิ่มขึ้นอีก 1 เมตร เพื่อป้องกันน้ําท่วมให้มีเส้นทางสัญจรไปมาได้สะดวก ทั้งหมดนี้ได้มอบหมายให้เจ้าหน้าที่ ส่วนราชการที่เกี่ยวข้องรับไปดําเนินการต่อไป
ทั้งนี้ รายงานสถานการณ์อุทกภัย ปี 2562 จ.ยโสธร จากศูนย์ติดตามและแก้ไขปัญหาภัยพิบัติด้านการเกษตรจังหวัดยโสธร ผลกระทบด้านการเกษตร มีดังนี้ 1) ด้านพืช มีพื้นที่การเกษตรได้รับผลกระทบและคาดว่าจะเสียหาย จํานวน 9 อําเภอ 79 ตําบล 885 หมู่บ้าน เกษตกรประสบภัย จํานวน 50,196 ราย พื้นที่ความเสียหายทั้งหมด จํานวน 561,074 ไร่ แบ่งเป็น ข้าว 532,205 ไร่ มันสําปะหลัง 27,921 ไร่ ยางพารา/มะพร้าว/ปาล์ม 355 ไร่ และอื่นๆ 2) ด้านประมง มีพื้นที่ได้รับผลกระทบและคาดว่าจะเสียหาย จํานวน 9 อําเภอ 44 ตําบล เกษตรกร จํานวน 1,237 ราย บ่อดินได้รับผลกระทบ จํานวน 1,159 ไร่ และกระชังได้รับผลกระทบ จํานวน 7,000 ตร.ม. และ 3) ด้านปศุสัตว์ สัตว์ตาย จํานวน 823 ตัว แยกเป็นโค 2 ตัว กระบือ 1 ตัว สุกร 9 ตัว และสัตว์ปีก 798 ตัว ใน 2 อําเภอ เกษตรกรได้รับผลกระทบ 17 ราย
สําหรับการให้ความช่วยเหลือเกษตรกรที่ได้รับผลกระทบเบื้องต้นนั้น กระทรวงเกษตรและสหกรณ์ โดยหน่วยงานที่เกี่ยวข้องได้เข้าดําเนินการ อาทิ โครงการชลประทานยโสธร กรมชลประทาน เร่งระบายในอ่างเก็บน้ําชลประทานที่รับผิดชอบ สํานักงานเกษตรจังหวัด กรมส่งเสริมการเกษตร เร่งสํารวจความเสียหายด้านการเกษตรเพื่อช่วยเหลือเกษตรกรตามระเบียบฯ และหลักเกณฑ์ที่เกี่ยวข้อง สํานักงานปศุสัตว์จังหวัดยโสธร กรมปศุสัตว์ แจกจ่ายพืชอาหารสัตว์ (หญ้าแห้งอัดฟ่อน) รวมจํานวน 353,980 กก. (353.98 ตัน) อพยพสัตว์ให้แก่เกษตรกร จํานวน 4,293 ราย ประกอบด้วย โค จํานวน 16,046 ตัว กระบือ จํานวน 2,267 ตัว และสุกร จํานวน 712 ตัว แจกจ่ายเวชภัณฑ์ จํานวน 925 ชุด(ชุดใหญ่) รักษาสัตว์ จํานวน 168 ตัว ตั้งชุดเฉพาะกิจลงพื้นที่เข้าเยี่ยมฟาร์มเกษตรกรที่ได้รับผลกระทบจากปัญหาอุทกภัย โดยให้คําแนะนําการดูแลสุขภาพสัตว์และรักษาสัตว์ป่วย ตลอดจน การควบคุมและป้องกันโรคสัตว์ เป็นต้น
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai